google/wiki40b huggingface dataset:
Henry de Beaumont, 1. jarl av Warwick

Henry de Beaumont, 1. jarl av Warwick (født ca. 1048, død 20. juni 1123) var en engelsk adelsmann. Han var også kjent som Henry de Neubourg eller Henry de Newburg etter slottet hvor han ble født nær Looviers i Normandie.

Bakgrunn

Han var en yngre sønn av Roger de Beaumont og Adeline av Meulan, datter av Waleran III, greve av Moulan. Henry arvet La Neubourg i Normandie, men etter at han hjalp til med å slå ned 1088-opprøret i England ble han belønnet av Vilhelm Rufus med tittelen jarl av Warwick.
Henry de Beaumont er nevnt i listen over riddere som kom til England sammen med Vilhelm Erobreren i 1066, men det ser ikke ut til at han kjempet i slaget ved Hastings.

Normannisk adelsmann

Størsteparten av livet tilbragte han i Normandie, og han er på grunn av dette heller ikke nevnt i Domesday Book (1086). Han hadde da allerede eiendom i England; i 1068 ble han constable for Warwick Castle, og kort tid senere ble slottet, på den tid en enkel festning, gitt til ham sammen med området rundt.
I 1081 tok han en ledende rolle i å gjenforene Vilhelm Erobreren med sønnen Robert Curthose, og han sto derfor høyt i kurs hos kongen. Han var også en nær venn av Henrik I, og da baronene ble splittet ved valget av etterfølger etter Vilhelm Rufus' død i 1100 var Henry de Beaumonts rådgivning avgjørende for at Henrik I ble valgt. Da de fleste av baronene året etter var illojale mot Henrik II var Henry og hans bror blant de få som forble ved kongens side.
Henry valgte en bjørn ved en knudrete stokk som sitt våpen, etter den store helten Guy som hadde kjempet mot danene. Dette våpenet har siden blitt brukt av etterfølgende jarler. Odericus nevner ham som en som «fortjente denne ære for sitt mot og sin lojalitet», mens Robert Wace nevner ham som «en modig mann». I 1079 ble han rådgiver for kongen, og den 12. april 1080 Baron of the Exchequer i Normandie.
I 1099 kjempet han mot waliserne, og bygde et slott ved Abertavy. Det ble angrepet, uten hell, av waliserne i 1113. Han tok også kontroll over Gower-halvøya i det sørlige Glamorganshire, og i 1120 bygde han slott i Penrhys, Llandhidian og Swansea. På et tidspunkt mellom 1106 og 1116 fikk han tittelen til Gower i Wales.
Av sinn var han stille og tilbaketrukken, og ble ofte overskygget av sin eldre bror Robert de Beaumont, 1. jarl av Leicester, som skal ha vært en av Englands mest fremtredende menn.
Henry døde 20. juni 1123, og ble gravlagt i klosteret i Preaux.
Batus

Utseende

Middelsstore, blanke, gule eller oransje og svarte trebukker. Slekten kjennes lett på at de tykke, innerste leddene av antennene er kledt med utstående, svarte hår i den ytre delen av hvert ledd. Pronotum er bredere enn langt, på sidene med en utstående, butt tann ved forhjørnet og en i midten, også med en oppstående tann nærmere midten i den bakre delen. Dekkvingene hare ne opphøyd lengderibber som krummer seg utover i den fremre delen. Beina er forholdsvis spinkle.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Slekten er utbredt i Sør-Amerika.
Folkekammeret

Folkekammeret (tysk: Volkskammer) var parlamentet i DDR.

Etablering og funksjon

Det provisoriske Folkekammeret ble opprettet 7. oktober 1949 i Øst-Berlin av det Tyske Folkeråd. Det første valget til Volkskammer kom senere, forsinket og utført etter et annet valgsystem enn opprinnelig tenkt, den 15. oktober 1950. Valget i 1950 var, som senere valg i DDR, basert på den nasjonale front. Valgene fant ikke sted i hemmelighet, det var mulig å se hva man stemte. 
Folkekammeret var i funksjon fra 1949 til 1990. . I det meste av dets eksistens var verken valgene i DDR eller avstemningene i Folkekammeret demokratiske. Grunnloven garanterte kommunistpartiet SED en førerrolle, og selv om andre partier, såkalte «blokkpartier» (eller parodisk: «blokkfløytepartier»), var representert i parlamentet hadde deres representanter ikke mulighet til å føre en annen politikk enn SEDs. I tillegg var masseorganisasjoner knyttet til SED (f.eks. Freie Deutsche Jugend) representert i parlamentet. Alle medlemmer måtte velges over en liste («nasjonal front») kontrollert av SED, og fordelingen av mandater blant partiene var bestemt på forhånd.
På papiret hadde Folkekammeret mye makt, ved at det utnevnte medlemmene av statsrådet i DDR, DDRs ministerråd og formannen for det nasjonale forsvarsrådet. I virkeligheten lå imidlertid den faktiske makten hos partiet SED. Det sterkeste uttrykket for opposisjon var da fjorten CDU-medlemmer stemte mot og åtte avstod fra å stemme over å liberalisere abortlovgivningen.
Det var også et overhus, Länderkammer, som ble avskaffet i 1958.

Rolle i regimets siste leveår

Først etter kommunistregimets sammenbrudd ble det 18. mars 1990 holdt et demokratisk valg til Folkekammeret, der den borgerlige Allianz für Deutschland ledet av Lothar de Maizière fikk et stort flertall, som det brukte til å arbeide for en rask tysk gjenforening. Sabine Bergmann-Pohl (CDU) var parlamentets siste og eneste demokratisk valgte president, og i denne egenskapen dessuten provisorisk statsoverhode i DDR etter at vervet som statsrådsformann var blitt avskaffet.
Folkekammeret møttes gjennom det meste av sin eksistens to til fire ganger i året. Fra 1976 møttes parlamentet i den nye parlamentsbygningen Palast der Republik. Denne bygningen er nå revet.
Salvemølle

Salvemølle ble brukt ved fremstilling av salver med innhold av tørrstoff for å knuse eventuelle klumper slik at salven eller kremen fikk lik konsistens og ble homogen.
Det finnes forskjellige typer salvemøller. Den vanligste typen til småproduksjon som f.eks på apotek, har tre horisontale valser som salven presses gjennom. Den midterste valsen dreier i motsatt retning av de to ytterste. Utenom roteringen, beveger valsene seg også med forskjellig hastighet og litt sidelengs. På den måten blir eventuelle klumper revet i stykker. Avstanden mellom valsene kan reguleres, og bestemmer finfordelingsgraden på salven. 
Valsene er laget av granitt eller stål og kledd med porfyr. 
Salvemøllen hadde trakt og stoppere øverst og avskrapningsbrett nederst så den kunne brukes uten søl. Salven måtte blandes omhyggelig etter kjøring i salvemølle.
Xynias

Utseende

Små til middelsstore (vingespenn 30-35 millimeter), spinkle sommerfugler med rundede vinger. Grunnfargen på oversiden er svart, med et bredt, hvitt tverrbånd på forvingen og store, lyse felter ved roten av alle vinger. Forvingens bakkant er smalt rød. Formen på forvingen skiller denne slekten fra de fleste andre Riodinidae, men de kan lett forveksles med visse Ithomiini.

Utbredelse

Slekten er utbredt i Sør-Amerika.
Motobloc

Motobloc var en fransk bilprodusent, som bygde biler mellom 1902 og 1931 i Bordeaux.
Selskapet var etterfølger til de tidligere Schaudel-bilene. Schaudel produserte biler mellom 1900 og 1902, og i juni 1902 ble "la Societe Anonyme des automobiles Motobloc" dannet for å fortsette bilproduksjonen basert på Schaudels design.
En 1908-modell av Motobloc var med blant de seks deltakerne i New York - Parisløpet 1908. Motobloc-bilen gav opp da de nådde Iowa på grunn av bremsefeil og brist på penger.
Motobloc er et av de bilnavn som finnes på reklameskilt i begynnelsen av musikalfilmen Chitty Chitty Bang Bang.
Produksjonen stoppet i 1930.
Vuggevise (Jens Gunderssen)

Vuggevise, også kjent som Vinden rider høyt på sky og Noen kommer, noen går, er ei vise med melodi og tekst skrevet av teatermannen og visedikteren Jens Gunderssen (1912-1969). Visa ble utgitt i Ballade!: Jens Gunderssens visebok med melodier som kom på Tiden forlag i 1949 (2. opplag utgitt i 1950). Jens Gunderssen framførte selv visa i radioinnspillinger i NRK, og den ble den mest kjente og populære sangen hans. 12. januar 1954 sang han Vuggevise til eget gitarakkompagnement som det første offisielle kulturinnslaget i NRKs prøvesendinger med fjernsyn.
Vuggevise er ellers spilt inn med blant andre Jørn Simen Øverli og Geirr Lystrup (1975), Eva von Hanno (1981), Alf Cranner (1992) og (2006), Herborg Kråkevik, Karl-Henrik Gunderssen (1998), Mari Maurstad (1999), Jannike Kruse (2005), Frøydis Armand (2007), Live Maria Roggen (2009), Aasmund Nordstoga (2010), Birgit Rike Lund (2010), Jan Erik Vold (2012), Finn Coren (2012) og Marit Skikkelstad (2014)
Refrenget i visa, «Noen kommer, noen går. Noen dør i livets vår. Stjerner lyser hvite.», ga tittel til dobbelt-cd-en Stjerner lyser hvite som kom til 100-årsmarkeringa av opphavsmannens fødsel i 2012. På plata framfører norske sang- og viseartister Gunderssens viser.

Bakgrunn

Vuggevise ble skrevet under andre verdenskrig. Kona til en av Jens Gunderssens beste venner ble alvorlig syk og lå på sykehuset og visste hun skulle dø. Hun hadde bestandig vært svært begeistret for Jens Gunderssen og visene hans, og spurte om han kunne komme på besøk for å synge noen sanger for henne. Kvelden før besøket skrev Jens Gunderssen Vuggevise til henne.
Sigurd Sollien

Utdanning og karrière

Etter oppvekst på Kjelsås og Grefsen gymnas studerte han journalistikk ved Høgskulen i Volda. Sommeren 1996 og 1997 var han reisende for Reiseradioen. Kjent ble han sammen med Mari Tefre (født 1971) i serien Egil og Barbara som gikk i Smørøyet på NRK våren 1999, samt innslag som den fotballinteresserte karakteren («ekspertkommentator») «Siggen» i Sportsrevyen. Sommeren 1999 seilte han for Reiseradioen nedover kysten sammen med Pål Thoresen (født 1960).  
Sollien, som også har vært reiseguide i Spania i tre år, gikk så over til Rubicon TV der han sammen med Silje Stang (født 1970) laget tolv episoder av reiseprogrammet Silje og Sigurd – et slags reiseprogram vist på TVNorge i 2000–2001 og beæret med Gullruten 2001 i klassen beste underholdningsprogram. De var i Jordan, Sicilia og Malta, Berlin, Jamaica og Costa Rica, St. Petersburg, Spania, Senegal, Nord-Norge og USA. Det ble også en andre sesong høsten 2001 (Østerrike, Malaysia) før de skilte lag, og Sollien måtte lage tolv episoder alene. Programmet het Sigurds Verden og ble vist på TVNorge høsten 2002, det viste reisemål i Brasil, Skottland, Thailand, Kanariøyene, Frankrike og Tanzania. Sesong to gikk tidlig i 2004, og Sollien ble nominert til Gullruten 2004 som beste mannlige programleder.
I januar 2006 ble det kjent at Sollien skulle lede programmet Sjarmørskolen der åtte personer fikk hjelp til å sjarmere. Programmet var kanalens etterfølger til serien Dansefeber. På denne tiden ga han også stemmer til animasjonsfilmer (som Lille kylling og King Kong). Tidlig i 2007 ledet han tolv episoder av Helt historisk på samme kanal, etterfulgt av reiseprogrammet Hit & Dit sammen med blant andre Christopher Dons (født 1974). Høsten 2008 var han deltaker i Skal vi danse sammen med danselærer Ingrid Beate Thompson (1974) fra Ålesund, men var nødt til å trekke seg etter at han pådro seg en muskelskade i lysken under en quickstep. 
Våren 2009 var han sammen med kokken Erling Sundal (født 1974) på TV2 med Smaken av Norge. Samme vinteren ledet han programmet Norgesmester, mens han i april 2010 tok del i Dag Otto Lauritzen (født 1956) sitt sykkelprogram På hjul med Dag Otto i Nederland, da sammen med Hallvard Flatland (født 1957). Høsten 2010 ledet han Oppgrader!, som reiste rundt til familier og hadde gode premier. Dette fortsatte han med inn i 2011 og 2012, mens han i april 2013 atter var i Dag Otto sitt sykkelprogram, der han og Håvard Lilleheie (født 1973) syklet Paris-Roubaix.
Sollien har sagt han ikke savner livet på TV-skjermen. Han arbeider som programleder i P4 Radio Hele Norge og gir ut podkasten Matpodden med mesterkokken Bård Greni.
Badminton under Europalekene 2019

Badminton under Europalekene 2019 ble arrangert i Falcon Club i Minsk fra 24. til 30. juni. 144 utøvere fra 38 nasjoner deltok i fem konkurranser (singel menn, singel kvinner, dobbel menn, dobbel kvinner og miksdobbel).
LZ 127 «Graf Zeppelin»

LZ 127 «Graf Zeppelin» var et tysk luftskip, oppkalt etter grev Ferdinand von Zeppelin. Med en lengde på 236,6 m, en diameter på 30,5 m og et volum på 105 000 m³ var det datidens største luftskip. Det fløy første gang 18. september 1928 og var utstyrt med fem 12-sylindrete Maybach VL 2-motorer med samlet effekt på 2850 hk ved 1600 omdreininger/minutt. Rekkevidden var 12 000 km ved marsjfart 115 km/t, toppfart var 128 km/t. 
«Graf Zeppelin» ble til å begynne med brukt til eksperimentelle formål, men fløy samtidig post og passasjerer for å holde omkostningene nede. I oktober 1928 fløy skipet på sine første langtur, til Lakehurst utenfor New York i New Jersey.

Luftens gigant

8. august 1929 tok luftskipet av fra Lakehurst for å legge ut på nok et vågestykke: Verdens første tur jorden rundt med luftfartøy. Den økende populariteten til «luftens gigant» gjorde det lett for Zeppelin-selskapet å finne sponsorer utenfor Tyskland. Størstedelen av midlene kom fra den amerikanske  mediemagnaten William Randolph Hearst, som krevde at turen offisielt skulle starte fra Lakehurst. Passasjerene var noen få prominente gjester blant annet polfareren Hubert Wilkins samt fotografer og journalister som rapporterte fra turen. Hearst hadde fått med to av sine egne journalister: Karl H. von Wiegand og engelske Grace Marguerite Hay Drummond-Hay, som var eneste kvinne ombord. Hun ble dermed den første kvinne til å reise jorden rundt med luftfartøy. 
Fra Lakehurst fløy «Graf Zeppelin» tilbake over Atlanterhavet til Friedrichshafen (hjembyen til Zeppelin-selskapet) ved Bodensjøen i Tyskland for å fylle drivstoff. Så fløy det over øde deler av Sibir som hittil hadde vært ukjent, til Tokyo i Japan og videre over Stillehavet, som første luftfartøy uten mellomlanding, til Los Angeles på den amerikanske vestkysten og kom tilbake til Lakehurst 29. august.  
Over Sibir ble det konstatert at Severnaja Zemlja ikke var én som tidligere antatt, men to øyer. Da luftskipet var over Stillehavet kom det ut for et forrykende uvær og fikk en del skader. Det var savnet i to døgn. Hele turen jorden rundt tok 21 døgn 5 timer og 31 minutter. Luftskipet kom tilbake til Friedrichshafen 1. september. Inkludert turen på forhånd fra og etterpå tilbake til Friedrichshafen, fløy luftskipet 49 618 km (30 831 internasjonale nautiske mil).
Den nederlandske regissøren Ditteke Mensink laget i 2009 filmen, Farewell, satt sammen delvis av dokumentaropptak om denne turen og Grace Marguerite Hay Drummond-Hays dagboksnotater og avisartikler.
I 1930 fløy «Graf Zeppelin» flere ruter i Europa og til Syd-Amerika. Etter dette ble det bestemt at det skulle opprettes faste, transatlantiske flyvninger. Året etter fløy «Graf Zeppelin» over Arktis i forskningsøyemed.
Etter Hindenburgkatastrofen i 1937 ble hydrogenfylte luftskip vurdert som farlige. En måned etter ulykken ble «Graf Zeppelin» tatt ut av drift og gjort om til et museum. I 1940 ble alle gjenværende tyske luftskip destruert. Aluminiumet fra skrogene ble brukt i krigsindustrien.
Bart Simpson

Interesser

Barts interesser er skateboard, tegneserier (spesielt Radioactive Man), å terrorisere søstrene sine, hjelpe Lisa å løse forskjellige problemer (for eksempel å gjenforene Krusty the Clown med sin far, som han ikke har sett på mange år), vise fram baken (mooning) til fremmede og å tulleringe til Moe Szyslak på puben. Han har et trehus i hagen hvor han gjerne trekker seg tilbake. Som mange andre figurer i Simpsons, er Bart venstrehendt. Hans store forbilde er Krusty the Clown. Han ser på seg selv som veldig kul, og ihvertfall mye kulere enn bestevennen Milhouse.
Bart er selvutnevnt undermåler, som begynner samtlige episoder med at han må sitte igjen på skolen og skrive flere ganger på tavla hva han ikke skal gjøre. Bart er en aktiv gutt som lett kjeder seg. Han blir distrahert av omtrent hva som helst, selv, merkelig nok, algebra. Selv om Bart er undermotivert og fryder seg stort over å forstyrre rutinenene ved Springfield barneskole, blir han ofte fremstilt som en person som er veldig smart for en på sin alder, og han kan ikke bli kalt «dum» i seg selv. Forskjellige forklaringer for hans oppførsel er presentert, blant annet kan det være genetisk (alle menn i familien Simpson har det de kaller et «dumhetsgen» («Simpson Stupidity gene»), miljø (at han følger Homers dårlige eksempel), manglende interesse for skolen og et generelt dunkelt syn på autoritet. Selv om Bart ofte utnytter Homer, har de veldig lik væremåte og oppførsel. Han har et ambivalent forhold til rektor Skinner, som han lurer så ofte han kan, men som han også spiller på lag med fra tid til annen.
Bart forårsaket en fiktiv diplomatisk hendelse mellom USA og Australia i «Bart vs. Australia», da han foretok en veldig lang noteringsoverføring til en australsk gutt for å finne ut hvilken retning vannet nede i toalettskålen roterte når man trekker ned på den sørlige halvkule.
Barthold Hansteen Cranner

Utmerkelser

Cranner var medlem av Det Norske Videnskaps-Akademi fra 1910.
Norsk Fysioterapeutforbund

Norsk Fysioterapeutforbund (NFF) er fysioterapeuters fagorganisasjon i Norge. Forbundet hadde per 2013 9 855 medlemmer.
Av medlemmene var 2462 offentlig ansatte, 2034 privat ansatte (ikl. sykehus), 2627 selvstedige næringsdrivende og 1080 studenter.
Forbundet ble etablert i 1895 som Sygegymnasternes Forening og endret til Norske Fysioterapeuters forbund i 1958, mens dagens navn ble tatt i 2002. Norsk Mensendieckforbund ble innlemmet i forbundet i 1980.
NFF eier og utgir tidsskriftet Fysioterapeuten.
Lockyer Island

Lockyer Island er en øy som er fire km lang og som ligger utenfor sørsiden av James Ross Island sørvest i Admiralty Sound i Antarktis Øya ble først kalt Cape Lockyer av kaptein James Clark Ross den 7. januar 1843, etter forslag fra kaptein Francis R.M. Crozier til ære for vennen hans, kaptein Nicholas Lockyer i Royal Navy. At det var en øy ble fastsatt av Den svenske antarktiskekspedisjonen under Otto Nordenskiöld i 1902.
Edgewater kullkraftverk

Edgewater kullkraftverk er et kullkraftverk i Sheboygan County i delstaten Wisconsin i det nordlige USA. Det har en installert produksjonskapasitet på 700 MW, fordelt på 3 blokker / turbiner. Operatør er Wisconsin Power & Light Co.
Anlegget ble bygget ut i årene 1951–1985. Brenselkilden er sub-bitumenøst kull og bildekk.
Dez-demningen

Dez-demningen er en demning med et vannkraftverk i den trange og fjellpregede elva Dez i provinsen Khūzestān i det sørvestre Iran. Den ble ferdig for produksjon i 1963 etter byggearbeider siden 1959, og har en installert vannkrafteffekt er 520 MW, fordelt på 8 turbiner. Årsproduksjonn er 1,78 TWh.
Demningen er en 203 meter høy og 212 meter lang betong-buedam, og demmer opp 3 340 mill m³ vannmasser. Avrenningen er på inntil 600 m³/sek. Reservoaret har et areal på 65 km², og er 64,9 km langt.
Woodbury County

Navn

Fylket ble først kalt Floyd, men skiftet i 1853 navn til minne om Levi Woodbury.
Operasjon Allied Harmony

Operasjon Allied Harmony var en militæroperasjon i regi av NATO i Republikken Makedonia fra desember 2002 til april 2003. Operasjonen hadde i oppdrag å beskytte observatører fra Organisasjonen for sikkerhet og samarbeid i Europa, som overvåket iverksettelsen av fredsplanen for Makedonia, der regjeringen og albanske grupper hadde vært i voldelig konflikt. Den skulle også gi militære råd til Makedonias regjering. Tanken var at EU skulle overta ansvaret for dette med operasjonen EUFOR Concordia, men denne var ikke klar til å tre inn. Operasjon Allied Harmony hadde selv overtatt for Operasjon Amber Fox. Styrken, som besto av omkring 400 mann, var i virksomhet fra 16. desember 2002 til 31. mars 2003. Norge bidro med tre offiserer til operasjonen.
Mariana (kvinnenavn)

Etymologi

Mariana er en feminin form av det romerske mannsnavnet Marianus, som kan være relatert til gudenavnet Mars eller bety «mann». Mariana kan også være en kombinasjon av Maria og Ana. På portugisisk er Mariana er form av Mariamne.
Theodosia howitti

Utseende

En stor (hannen opptil 50 millimeter), litt avlange, grønt metallisk farget gullbasse. Hannene har lange horn både på hodet og pronotum, disse går mot hverandre slik at de danner en klype. Pronotum er svært blankt, grønnlig metallisk. Dekkvingene er metallisk grønne,men ikke så blanke som pronotum. Beina, særlig hannenes forbein, er lange og slanke.

Utbredelse

Arten lever på Borneo.
Kornhamn

Kornhamn (eldre form Kornhaffn) var en havn i Gamla stan. Den var i middelalderen Stockholms havn mot Mälaren, og lå der Järntorget ligger i dag. Kornhamn er også navnet for kaiområdet mot Söderström.
I middelalderen hadde Stadsholmen (Gamla stan) to viktige havner. Begge lå på Stadsholmens søndre del. Mot vest lå Kornhamn for sjøtrafikk til og fra Mälaren. Mot øst lå Kogghamn, som var den internasjonale havnen, der de store koggene la til i Hansatiden. Mellom de to havnene vokste det fram et handelsområde for import og eksport av varer. Eksporten bestod hovedsakelig av kobber og jern Bergslagen samt huder, pelsverk, tørket/saltet fisk og smør. Nesten ingen varer ble produsert i selve Stockholm.
I Kornhamn (Kornhaffn år 1427) ble lenge kornet som kom til byen fra Mälarhavner losset. Det ble til å begynne med lagret på det torget som da ble kalt Korntorget. Kornhavnen ble også berørt av jerneksporten og torget ble brukt som lagringsplass for jern. I gamle protokoller fra Stockholm framgår det at etter 1490 ble navnet Järntorget mer og mer brukt. Korntorget omtales siste gang i 1513.
Nåværende Kornhamnstorg ble anlagt litt lenger vestover, trolig på 1630-tallet i forbindelse med byreguleringen av sydvestre Stadsholmen som hadde blitt ødelagt i storbrannen i Stockholm 1625. Kaiområdet sør for Kornhamnstorg mellom Munkbroleden og Söderström har fra 1935 navnet Kornhamn.
Cinpla.org

Cinpla (Centre for Integrative Neuroplasticity) er et tverrfaglig senter for hjerneforskning ved Universitetet i Oslo. Senteret bringer sammen forskere innen nevrobiologi, matematikk, fysikk, informatikk for å gjøre banebrytende forskning og modernisere undervisningen i nevrovitenskap. Cinpla ble opprettet i fobindelse med etableringen av endringsmiljøer ved UiO i 2014. Senteret ledes av Marianne Fyhn ved institutt for biovitenskap ved UiO.
Dressurridning

Dressurridning, også kalt kun dressur (opprinnelig et fransk ord for å «utdanne»), er en konkurranseform innenfor hestesporten, hvor hestens lydighet, smidighet i bevegelsene, fysikk og evner bedømmes. I tillegg bedømmes samspillet mellom hest og rytter samt rytterens holdninger. Det fokuseres på det estetiske i rittet. 
Øvelsen er en del av den olympiske grenen feltritt.
I dressur kreves full konsentrasjon både av hest og rytter. Hesten skal umiddelbart adlyde de signaler rytteren gir hesten. Signalene rytteren gir til hesten skal være veldig presise og nesten helt usynlige.

Antrekk

Under konkurranse skal rytteren bære et bestemt antrekk.
Antrekket skal bestå av:
Sorte ridestøvler
Sporer- ponnisporer skal ikke være lenger enn 1,5 cm. I øvrige klasser er de valgfri lengde
Lyse ridebukser (hvite/kremfargede)- ofte foretrukket med helskinn, da det gir bedre grep i sadelen
Hvit skjorte
Kalvekryss med nål
Ridejakke / Frakk. opp til klasse MA rir man med ridejakke. Fra Ma rir man med frakk (frakk er også tillatt i FEIs programmer for junior).
Hjelm / Hatt
I klasser til og med MB-nivå er det påbudt å ri med hjelm (dette inkluderer FEIs programmer for junior). Ifølge FEIs regler kan ikke ryttere ri med hatt før det året de fyller 19 år.

Dressursporten i Norge

Seniorlandslag 2010
 Elvebakk, Jonas og Cartier
 Farbrot, Ellen Birgitte Og CC Royal
 Gøtesen, Stine og Worsteiner
 Jebsen, Lillann og Pro-Set
 Kalseth, Camilla og Carte D`or
 Morberg, Siv og Tïesto
 Njøten, Mette Ono og Helios
 Rasmussen, Cathrine og Orlando
 Skahjem, Siri og Confidence
Dressurrytteren Siril Helljesen og hesten Dorina representerte Norge under OL i London 2012 som eneste norske rytter.
Folketingsvalget 1994

Folketingsvalget 1994 fant sted mandag den 21. september 1994, nesten fire år etter det siste folketingsvalget som ble avholdt 12. desember 1990. Koalisjonen mellom Socialdemokratiet, Radikale Venstre og Centrum-Demokraterne beholdt makta, sjøl om Kristeligt Folkeparti, som hadde vært del av Rasmussens første regjering, røk ut av Folketinget.